Producătorul GEKA recheamă preventiv produsul "Culinea Nuggets cu pui 500 g", comercializat de Lidl, cu termenul de valabilitate 03.02.2025, din lotul cu numărul ED03.02.2024 049502204845, cu suspiciune de prezență Salmonella.
În cazul lotului vizat, nu se poate exclude prezența bacteriei salmonella în produs. Salmonella poate declanșa boli gastrointestinale severe. La anumite grupuri de persoane (tineri, bătrâni, gravide, imunodeprimate) poate provoca simptome grave. Prin urmare, clienții nu trebuie să consume sub nicio formă produsul afectat.
Din motive ce țin de siguranța consumatorului, producătorul GEKA și Lidl România au reacționat fără întârziere și au retras acest produs de la vânzare. Produsul poate fi returnat în toate magazinele Lidl, iar contravaloarea acestuia va fi restituită chiar și fără prezentarea bonului fiscal.
Această rechemare vizează exclusiv produsul "Culinea Nuggets cu pui 500g" cu termenul de valabilitate 03.02.2025 din lotul ED03.02.2024 049502204845. Alte produse vândute de Lidl România, inclusiv alte produse de la producătorul GEKA nu sunt afectate de această rechemare.